**TEMA: Google Earth**

**Cilj:**

- primijeniti informacijsku i komunikacijsku tehnologiju za obrazovne, radne i privatne potrebe

**Ishodi učenja:**

- kreirati na lokalnom računalu i koristiti Google Earth

- usporediti i razlikovati Google Earth i Google Maps

**Materijalni uvjeti:**

- računalna učionica s projektorom i/ili pametnom pločom, širokopojasni internet

**Oblici rada:**

- grupni rad, individualni rad, frontalni rad

**Metode rada:**

- demonstracija, praktični rad, primjena ICT programa

**Aktivnosti:**

**-** opisati **Google Earth**

- kreirati na lokalnom računalu Google Earth

- pronaći svoj grad na Google Earth i Google Maps

**Zadatak za učenike**

Nacionalni park Krka

1. Na Google Earth upisati i pronaći Nacionalni park Krka.

2. Pregledati prikaz.

3. Na Google Maps upisati i pronaći Nacionalni park Krka

4. Pregledati prikaz.

5. Usporediti ta dva prikaza

**Google Earth** je program koji omogućuje virtualno 3D "putovanje" Zemljom. Prikaz je stvoren od mnogo različitih [satelitskih](https://hr.wikipedia.org/wiki/Satelit) slika. Odabrani dio Zemljine površine je moguće uvećavati i otkrivati i najmanje detalje. Moguće je pregledavati [gradove](https://hr.wikipedia.org/wiki/Grad) ili prirodne znamenitosti, ovisno o stupnju izoštrenosti slike toga područja (neka se područja jasnije vide na određenom uvećanju, dok su neka zamućenija).

Osim "putovanja" Zemljom, postoje i dodatne informacije o pojedinim mjestima. Prikazuju se samo odabrane informacije, a to mogu biti slike s panoramama, zatim ceste i putevi, [granice](https://hr.wikipedia.org/wiki/Granice) (državne i regionalne), glavni i ostali gradovi, [zračne luke](https://hr.wikipedia.org/wiki/Zra%C4%8Dna_luka), restorani, benzinske crpke, hoteli itd. Postoji i opcija za uključivanje 3D zgrada, a ona omogućava još realniji izgled određenog teritorija (samo neke zgrade imaju mogućnost [trodimenzionalnosti](https://hr.wikipedia.org/w/index.php?title=3D&action=edit&redlink=1)).